आज वैज्ञानिक उपलब्ध्यिों के लिए विख्यात पाश्चात्य जगत में शिक्षा का वातावरण पतनोन्मुख है। अमेरिका में मस्तिष्क का स्थान यंत्र ले रहे हैं और शिक्षकों की जगह कम्प्यूटर। दुर्भाग्य से भारत में भी यही अनुसरण हो रहा है। श्रेष्ठ मस्तिष्क शिक्षा की ओर न लगकर बड़ी-बड़ी कम्पनियों और सरकार द्वारा चलाये गये शोध-कार्यों में लग रहे हैं। इन सब में उपयोगितावाद तथा व्यावहारिकता तो है, किन्तु मस्तिष्क के आंतरिक गुण सामने नहीं आ पाते।